ਸਪ੍ਰੈਡਸ਼ੀਟ
ਇੱਕ ਸਪ੍ਰੈਡਸ਼ੀਟ ਸਾਰਣੀ ਦੇ ਰੂਪ ਵਿੱਚ ਡਾਟਾ ਦੇ ਗਣਨਾ, ਸੰਗਠਨ, ਵਿਸ਼ਲੇਸ਼ਣ ਕਰਨ ਅਤੇ ਸਟੋਰੇਜ ਕਰਨ ਲਈ ਇੱਕ ਕੰਪਿਊਟਰ ਐਪਲੀਕੇਸ਼ਨ ਹੈ। ਸਪ੍ਰੈਡਸ਼ੀਟਾਂ ਨੂੰ ਪੇਪਰ ਅਕਾਊਂਟਿੰਗ ਵਰਕਸ਼ੀਟਾਂ ਦੇ ਕੰਪਿਊਟਰਾਈਜ਼ਡ ਐਨਾਲਾਗ ਵਜੋਂ ਵਿਕਸਤ ਕੀਤਾ ਗਿਆ ਸੀ। ਪ੍ਰੋਗਰਾਮ ਇੱਕ ਸਾਰਣੀ ਦੇ ਸੈੱਲਾਂ ਵਿੱਚ ਦਾਖਲ ਕੀਤੇ ਡਾਟਾ ਓੁੱਤੇ ਕੰਮ ਕਰਦਾ ਹੈ। ਹਰੇਕ ਸੈੱਲ ਵਿੱਚ ਜਾਂ ਤਾਂ ਸੰਖਿਆਤਮਕ ਜਾਂ ਟੈਕਸਟ ਡਾਟਾ, ਜਾਂ ਫਾਰਮੂਲੇ ਦੇ ਨਤੀਜੇ ਹੋ ਸਕਦੇ ਹਨ ਜੋ ਦੂਜੇ ਸੈੱਲਾਂ ਦੀ ਸਮੱਗਰੀ ਦੇ ਆਧਾਰ ਓੁੱਤੇ ਇੱਕ ਮੁੱਲ ਨੂੰ ਸਵੈਚਲਿਤ ਤੌਰ ਓੁੱਤੇ ਓੁਸਦੀ ਗਣਨਾ ਕਰਨ ਦੇ ਨਾਲ ਨਾਲ ਓੁਸਨੂੰ ਪ੍ਰਦਰਸ਼ਿਤ ਵੀ ਕਰਦੇ ਹਨ। ਸਪਰੈੱਡਸ਼ੀਟ ਸ਼ਬਦ ਅਜਿਹੇ ਇੱਕ ਇਲੈਕਟ੍ਰਾਨਿਕ ਦਸਤਾਵੇਜ਼ ਦਾ ਵੀ ਹਵਾਲਾ ਦੇ ਸਕਦਾ ਹੈ। ਸਪ੍ਰੈਡਸ਼ੀਟ ਉਪਭੋਗਤਾ ਕਿਸੇ ਵੀ ਸਟੋਰ ਕੀਤੇ ਹੋਏ ਮੁੱਲ ਨੂੰ ਸਥਾਪਿਤ ਕਰ ਸਕਦੇ ਹਨ ਅਤੇ ਗਣਨਾ ਕੀਤੇ ਹੋਏ ਮੁੱਲਾਂ ਓੁੱਤੇ ਪ੍ਰਭਾਵਾਂ ਨੂੰ ਦੇਖ ਸਕਦੇ ਹਨ। ਇਹ ਸਪ੍ਰੈਡਸ਼ੀਟ ਨੂੰ "ਵਟ-ਇਫ" ਵਿਸ਼ਲੇਸ਼ਣ ਲਈ ਉਪਯੋਗੀ ਬਣਾਉਂਦਾ ਹੈ ਕਿਉਂਕਿ ਬਹੁਤ ਸਾਰੇ ਮਾਮਲਿਆਂ ਦੀ ਦਸਤੀ ਪੁਨਰਗਣਨਾ ਤੋਂ ਬਿਨਾਂ ਤੇਜ਼ੀ ਨਾਲ ਜਾਂਚ ਕੀਤੀ ਜਾ ਸਕਦੀ ਹੈ। ਆਧੁਨਿਕ ਸਪ੍ਰੈਡਸ਼ੀਟ ਸੌਫਟਵੇਅਰ ਵਿੱਚ ਕਈ ਇੰਟਰੈਕਟਿੰਗ ਸ਼ੀਟਾਂ ਹੋ ਸਕਦੀਆਂ ਹਨ ਅਤੇ ਜਿੱਥੇ ਡਾਟਾ ਨੂੰ ਟੈਕਸਟ ਅਤੇ ਅੰਕਾਂ ਦੇ ਰੂਪ ਵਿੱਚ ਜਾਂ ਗ੍ਰਾਫਿਕਲ ਰੂਪ ਵਿੱਚ ਪ੍ਰਦਰਸ਼ਿਤ ਕਰ ਸਕਦਾ ਹੈ। ਬੁਨਿਆਦੀ ਗਣਿਤ ਅਤੇ ਗਣਿਤ ਦੇ ਫੰਕਸ਼ਨਾਂ ਨੂੰ ਕਰਨ ਤੋਂ ਇਲਾਵਾ, ਆਧੁਨਿਕ ਸਪ੍ਰੈਡਸ਼ੀਟਾਂ ਆਮ ਵਿੱਤੀ ਲੇਖਾਕਾਰੀ ਅਤੇ ਅੰਕੜਾ ਸੰਚਾਲਨ ਲਈ ਬਿਲਟ-ਇਨ ਫੰਕਸ਼ਨ ਪ੍ਰਦਾਨ ਕਰਦੀਆਂ ਹਨ। ਸ਼ੁੱਧ ਵਰਤਮਾਨ ਮੁੱਲ ਜਾਂ ਮਿਆਰੀ ਵਿਵਹਾਰ ਵਰਗੀਆਂ ਗਣਨਾਵਾਂ ਨੂੰ ਇੱਕ ਫਾਰਮੂਲੇ ਵਿੱਚ ਪੂਰਵ-ਪ੍ਰੋਗਰਾਮ ਕੀਤੇ ਫੰਕਸ਼ਨ ਦੇ ਨਾਲ ਸਾਰਣੀਬੱਧ ਡਾਟਾ ਤੇ ਲਾਗੂ ਕੀਤਾ ਜਾ ਸਕਦਾ ਹੈ। ਸਪ੍ਰੈਡਸ਼ੀਟ ਪ੍ਰੋਗਰਾਮ ਕੰਡੀਸ਼ਨਲ ਸਮੀਕਰਨ, ਟੈਕਸਟ ਅਤੇ ਨੰਬਰਾਂ ਵਿਚਕਾਰ ਬਦਲਣ ਲਈ ਫੰਕਸ਼ਨ, ਅਤੇ ਫੰਕਸ਼ਨ ਵੀ ਪ੍ਰਦਾਨ ਕਰਦੇ ਹਨ ਜੋ ਟੈਕਸਟ ਦੀਆਂ ਸਤਰਾਂ ਓੁੱਤੇ ਕੰਮ ਕਰਦੇ ਹਨ। ਸਪ੍ਰੈਡਸ਼ੀਟਾਂ ਨੇ ਪੂਰੇ ਵਪਾਰਕ ਸੰਸਾਰ ਵਿੱਚ ਕਾਗਜ਼-ਅਧਾਰਿਤ ਪ੍ਰਣਾਲੀਆਂ ਦੀ ਥਾਂ ਲੈ ਲਈ ਹੈ। ਹਾਲਾਂਕਿ ਉਹਨਾਂ ਨੂੰ ਪਹਿਲਾਂ ਲੇਖਾ-ਜੋਖਾ ਜਾਂ ਬੁੱਕਕੀਪਿੰਗ ਕਾਰਜਾਂ ਲਈ ਵਿਕਸਤ ਕੀਤਾ ਗਿਆ ਸੀ, ਪਰ ਹੁਣ ਉਹਨਾਂ ਨੂੰ ਕਿਸੇ ਵੀ ਸੰਦਰਭ ਵਿੱਚ ਵਿਆਪਕ ਤੌਰ 'ਤੇ ਵਰਤਿਆ ਜਾਂਦਾ ਹੈ ਜਿੱਥੇ ਸਾਰਣੀਬੱਧ ਸੂਚੀਆਂ ਬਣਾਈਆਂ, ਛਾਂਟੀਆਂ ਅਤੇ ਸਾਂਝੀਆਂ ਕੀਤੀਆਂ ਜਾਂਦੀਆਂ ਹਨ।